รายชื่อตัวละครในยอดนักสืบจิ๋วโคนัน
จอมโจรคิดบุรุษแห่งรัตติกาล

จอมโจรคิด (ญี่ปุ่น: 怪盗キッド; อังกฤษ: Phantom Thief Kid) ชื่อจริง คุโรบะ ไคโตะ เป็นลูกชายคนเดียวของคุโรบะ โทอิจิ นักมายากลชื่อดังก้องโลก คุโรบะ ไคโตะ นั้นเป็นคิดรุ่น 2 ต่อจากพ่อของเขา มีความสามารถในการปลอมตัวทั้งเสียงและอุปนิสัยของคน ๆ นั้น ส่วนคุโระบะ โทอิจิ ที่เป็นคิดรุ่นแรก ว่ากันว่าเป็นอาจารย์สอนวิชาปลอมตัวให้กับแม่ของคุโด้และชารอน วินยาร์ด จอมโจรคิดในตอนแรกปรากฏในชื่อ จอมโจร 1412 ตัวเลข 1412 เป็นรหัสของเขา และคนที่ตั้งชื่อคิดขึ้นมาก็คือ คุโด้ ยูซากุ  โดยเป็นการเล่นคำจากรหัส 1412 ที่เขียนด้วยลายมือของนักหนังสือพิมพ์  เขารู้ตัวจริงของโคนัน และคอยใช้มันเป็นตัวต่อรองในการโจรกรรม แต่เขาก็มิตรกับโคนันมากกว่าที่จะเป็นศัตรูจริง ๆ เหตุผลที่รู้ตัวจริงยังไม่แน่ชัด แต่อาจจะสังเกตมาตั้งแต่เริ่ม
คุโรบะ ไคโตะ (ญี่ปุ่น: 黒羽 快斗; โรมาจิ: Kaito Kuroba) เป็นลูกชายคนเดียวของคุโรบะ โทอิจิ ที่มีหน้าตาคล้าย คุโด้ ชินอิจิ มาก ของที่เขาชอบมากก็คือไอศกรีมช็อคโกแลต และเล่นสกีเก่งมาก แต่ก็มีความสามารถทางมายากลที่โดดเด่น ไคโตะชื่นชมพ่อมาโดยตลอดและเล่นมายากลเสมอ เพื่อจะได้คิดว่ามีพ่ออยู่ใกล้ๆ ในเวลาต่อมา ไคโตะได้บังเอิญไปพบห้องลับของพ่อจึงได้รู้ความจริงว่า พ่อของเขาก็คือ จอมโจรคิด เขาได้รู้ว่าพ่อของเขาถูกฆาตกรรม และต้องการจะล้างแค้นกับพวกฆาตกร เขาจึงกลายมาเป็นอาชญากรที่ใช้ชื่อ "จอมโจรคิด" ตามพ่อของเขา ไคโตะปรากฏตัวในฐานะของจอมโจร 8 ปีหลังจากที่จอมโจรคิดผู้พ่อหายสาบสูญไป คิดจะไม่ฆ่าคนแต่จะขโมยของไปเพียงอย่างเดียว เรื่องนี้ชินอิจิก็รู้ คิดสามารถปลอมตัวและปลอมเสียงได้แนบเนียนมาก ก่อนทำการโจรกรรม จอมโจรคิดจะส่งสาส์นเตือนถึงเหยื่อหรือตำรวจก่อน โดยสาส์นมีรูปแบบเป็นข้อความที่ต้องไขปริศนาอีกที แล้วจึงทำการโจรกรรมตามวิธีที่เขียนไว้ในสาส์นเตือน โดยที่คิดนั้นสามารถโจรกรรมของที่ต้องการได้ทุกครั้ง (ยกเว้นครั้งที่มีโคนันคอยขัดขวาง) ปกติแล้วคิดก็จะไปโรงเรียนเหมือนเด็กคนอื่นๆ และเพราะหน้าตาของเขาคล้ายกับชินอิจิ ทำให้บางทีรันก็เข้าใจผิดคิดว่าไคโตะเป็นชินอิจิได้เหมือนกัน แต่ปัจจุบันเธอรู้ทันแล้ว หลังโดนหลอกมาหลายครั้ง ใน ยอดนักสืบจิ๋วโคนัน: ปริศนาปราการ 5 แฉก เปิดเผยว่าเขาเป็นญาติ คุโด้ ชินอิจิ
คุโรบะ โทอิจิ (ญี่ปุ่น: 黒羽 盗一; โรมาจิ: Toichi Kuroba) พ่อของไคโตะ เขาเป็นจอมโจรคิดคนแรก คู่ปรับของ คุโด้ ยูซากุ ปรากฏตัวเป็นจอมโจรคิดครั้งแรกเมื่อ 18 ปีก่อนที่ฝรั่งเศส แต่มีข่าวว่าตายเมื่อ 8 ปีที่แล้วด้วยฝีมือของใครบางคน
จิอิ โคโนะสึเกะ (ญี่ปุ่น: 寺井 黄之助; โรมาจิ: Konosuke Jii) ผู้ช่วยของจอมโจรคิดทั้ง 2 รุ่น
นากาโมริ อาโอโกะ (ญี่ปุ่น: 中森 青子; โรมาจิ: Aoko Nakamori) ลูกสาวของสารวัตรนากาโมริ กินโซ เป็นเพื่อนสนิทของคุโรบะ ไคโตะ หรือ จอมโจรคิด ออกมาในจอมโจรอัจฉริยะเล่ม 1-4 เป็นคนที่คุโรบะ ไคโตะแอบรัก แต่ก็ทำได้แค่แกล้งไปมา
นากาโมริ กินโซ (ญี่ปุ่น: 中森 銀三; โรมาจิ: Kinsou Nakamori) เป็นตำรวจที่ค่อนข้างเซ่อ มักจะตามไล่ล่าจับจอมโจรคิดเสมอและจะโดนจอมโจรคิดแหกตาทุกครั้งเวลาที่จอมโจรคิดโจรกรรม เกือบแพ้หมวด เดอลอง จากฝรั่งเศส ออกมาในจอมโจรอัจฉริยะเล่ม 2 เป็นพ่อของอาโอโกะ เพื่อนของคุโรบะ ไคโตะ (จอมโจรคิด) ตัวละครหลักจาก จอมโจรอัจฉริยะ นอกจากนั้นมักจะเรียกสาวัตรเมงูเระว่า "ทานุกิเมงูเระ"
นากาโมริ มิโดริโกะ (ญี่ปุ่น: 中森 碧子; โรมาจิ: Midoriko Nakamori) ภรรยาของสารวัตรนากาโมริ กินโซ และแม่ของนากาโมริ อาโอโกะ เป็นอัยการ
ผู้บังคับการฮาคุบะ (ญี่ปุ่น: 白馬; โรมาจิ: Hakuba) พ่อของฮาคุบะ ซางุรุ มีตำแหน่งเป็นผู้บัญชาการตำรวจนครบาลโตเกียว (บางตอนก็กล่าวว่าเป็นผู้ตรวจการกรมตำรวจบ้าง รองผู้บัญชาการกองสืบสวนสอบสวนของกรมตำรวจบ้าง)
จาคิ ชินทาโร่ (ญี่ปุ่น: 茶木 神太郎; โรมาจิ: Shintaro Chaki) เป็นผู้กำกับกองตำรวจนครบาลโตเกียวแผนกที่ 2 และหัวหน้าของนากาโมริ
ฮาคุบะ ซางุรุ (ญี่ปุ่น: 白馬 探; โรมาจิ: Saguru Hakuba) ลูกชายของท่านผู้บัญชาการตำรวจนครบาลโตเกียว ฮาคุบะ ซางุรุ เป็นนักสืบและไปเรียนที่ประเทศอังกฤษมา ที่พยายามจะจับคิดให้ได้เพราะ "มันคือหนึ่งเดียวที่ทำให้สมองผมแทบคลุ้มคลั่ง" เขาชอบบอกเวลาเป็นนาฬิกา นาทีและวินาทีเสมอ มีสัตว์เลี้ยงคู่ใจเป็นเหยี่ยวชื่อวัตสัน เป็นนักเรียนโรงเรียนเดียวกับคุโรบะ ไคโตะและเขาก็เป็นอีกคนที่แน่ใจว่าไคโตะก็คือคิดนั่นเอง แต่ถึงยังงั้นก็ตามจับไม่ได้ไล่ไม่ทัน เพราะทุกครั้งที่หลักฐานมัดตัวแน่นหนาก็เกิดหลุดไปจนได้ เขาบอกว่าตัวเองเคยไขคดีมาแล้ว 500 คดี ถ้านับเฉพาะในญี่ปุ่น เพราะตอนที่เขาอยู่ที่อังกฤษนั้น เขายังเคยไขคดีมาแล้วอีกมากมาย เป็นคนที่ตรงเวลาและเข้มงวดมาก ย้ายมาจากลอนดอนบริดจ์ไฮสคูล เมื่อวันที่ 24 กุมภาพันธ์ ค.ศ. 1990 เวลา 9 นาฬิกา 00 นาที 32.41 วินาที เป็นคู่ปรับของจอมโจรคิดและเป็นนักสืบฝีมือดี มีคำพูดทีติดปากคือ "ทำไมถึงทำแบบนี้" ปรากฏตัวครั้งแรกในในเรื่องจอมโจรอัจฉริยะ เล่ม 3 และในเรื่องยอดนักสืบจิ๋วโคนัน เล่ม 30 (ตอน คดีคฤหาสน์สนธยา) เขายังบอกอีกว่า ถ้าคิดกันตามจริง นักสืบแห่งตะวันออกต้องเป็นโคนัน เพราะโคนันสามารถปกป้องสมบัติจากจอมโจรคิดได้หลายต่อหลายครั้ง (ปรากฏตัวครั้งแรกในตอนที่ 235 รวมพลยอดนักสืบ คุโด้ ชินอิจิ ปะทะ จอมโจรคิด ในส่วนของคดีที่คฤหาสน์สนธยา และตอนที่ 479 3 วันกับฮัตโตริ เฮย์จิ ) เขาปรากฏตัวใน เดอะมูฟวี่ 10 บทเพลงมรณะแด่เหล่านักสืบ แต่เป็นจอมโจรคิดที่ปลอมตัวมาช่วยโคนันกับฮัตโตริสืบคดี
คุโรบะ จิคาเงะ (ญี่ปุ่น: 黒羽 千影; โรมาจิ: Chikage Kuroba) แม่ของ คุโรบะ ไคโตะ ภรรยาของ คุโรบะ โทอิจิ ปรากฏตัวเป็นภาพพื้นหลังในชื่อของ แฟนธ่อมเลดี้ จอมโจรสาว 20 หน้า ในตอนที่ 678 โคนัน จอมโจรคิด กับศึกชิงสมบัติซากาโมโตะ เรียวมะ
โคอิสึมิ อาคาโกะ (ญี่ปุ่น: 小泉 紅子; โรมาจิ: Akako Koizumi) อายุ 17 ปี แม่มดสาว เป็นเพื่อนของคุโรบะ ไคโตะ, นากาโมริ อาโอโกะ และฮาคุบะ ซางุรุ และเป็นสาวสวยของโรงเรียนมัธยมปลายเอโคดะ
สเน็ค (ญี่ปุ่น: スネイク; อังกฤษ: Snake) สมาชิกคนหนึ่งขององค์กรปริศนา ที่กำลังตามหาแพนโดร่า อัญมณีในตำนานที่มีพลังพิเศษ ในมังงะปรากฏครั้งแรกในตอน "บลูเบิร์ธเดย์"
จอมโจรคอร์โบ (ญี่ปุ่น: 怪盗コルボー; โรมาจิ: Kaitou Corbeau) เป็นโจรลึกลับที่ดูเหมือนจอมโจรคิดในชุดสีดำ เขาเพิ่งปรากฏตัวในลาสเวกัสก่อนที่จะมาญี่ปุ่นเพื่อมุ่งเป้าไปที่มิดไนท์ครอว์ นอกจากนี้เขายังปรากฏตัวในคืนที่ไคโตะกลายเป็นจอมโจรคิด หลายคนสงสัยว่าผู้ช่วยของคอร์โบ เป็นแม่ของไคโตะ เพราะจิคาเงะรู้ข้อเท็จจริงเกี่ยวกับการปล้นของไคโตะ ที่มีเพียงผู้ช่วยของคอร์โบเท่านั้นที่รู้ ตัวตนแท้จริงคือ คุโรบะ โทอิจิ โดยมีจิคาเงะเป็นผู้ช่วยของเขาอีกที